stanford-oval/wikipedia huggingface dataset:
Teuvo Loman

| Teuvo Loman> Henkilötiedot |
| --- | --- |
Syntynyt: 17. heinäkuuta 1962 (ikä 62) Espoo
Ammatti:  vaatesuunnittelija kampaaja malli laulaja trendisuunnittelija
Muusikko
Laulukielet:  suomi
Tyylilajit:  pop, disko, iskelmä
Levy-yhtiöt:  IVK Music Finland Ltd
  [ Muokkaa Wikidatassa ] [ ohje ]  
Teuvo Loman (s. 17. heinäkuuta 1962 Espoo) on helsinkiläinen vaatesuunnittelija, sisustussuunnittelija, kampaaja, malli ja laulaja.
Elämäntyönsä Loman on tehnyt stylistinä ja hiusmuotoilijana, ja hänen kampauksiaan on ollut itsenäisyyspäivän vastaanoton vierailla, Leningrad Cowboyseilla sekä useissa suomalaisissa televisio-ohjelmissa. Hän on ollut mukana tositelevisio-ohjelmassa V. I. P. Seikkailu (2004). Vuodesta 2006 alkaen Loman on ollut mukana MTV3:n Pientä pintaremonttia -ohjelmassa sisustussuunnittelijana. Hän on lisäksi vieraillut muun muassa ohjelmissa W-tyyli, Levyraati, Bettina S, Mummomafia ja Ruben & Joonas.
Loman julkaisi ensimmäisen levynsä 1988, mutta vasta 2005 Helsinki City Boy toi hänet listoille. Loman julkaisi 2007 singlen Kari, joka on käännös Europe-yhtyeen kappaleesta ”Carrie” ja seuraavan singlensä Nousee huiviin 2009 digijulkaisuna.
Lomania  on  uhkailtu homoseksuaalisuutensa takia ja hän on julkisuudessa kertonut kohtaamastaan syrjinnästä. Loman on myös kertonut olleensa 1980-luvulla psykiatrisessa hoidossa muuttuakseen heteroksi.
Loman oli rekisteröidyssä parisuhteessa 24 vuotta nuoremman Niko Heleniuksen kanssa 2014–2016. Pari tapasi toisensa jo vuonna 2004. Loman kihlautui uuden kumppanin kanssa 2017.
Maaliskuussa 2019 Helsingin käräjäoikeus tuomitsi Lomanin vuoden ja 10 kuukauden ehdolliseen vankeusrangaistukseen sekä 90 tunnin yhdyskuntapalveluun vuonna 1999 tapahtuneesta 13-vuotiaan pojan törkeästä seksuaalisesta hyväksikäytöstä.  Loman valitti tuomiosta hovioikeuteen. Hovioikeudessa käräjäoikeuden päätös pysyi.
Diskografia > Singlet

Siivet selkään (2000)
Copacabanan yöt (2000)
Helsinki City Boy (2005)
Tää juttu (2005)
Kari (2007)
Nousee huiviin (2009)
Slipping Into Leather (2010)
Hey frank (2018)
Aiheesta muualla

Teuvo Lomanin kotisivut (Arkistoitu – Internet Archive)
Teuvo Loman Internet Movie Databasessa. (englanniksi)
Haastattelu Apu-lehdessä 25.4.2005 (Arkistoitu – Internet Archive)
Mod

Mod tarkoittaa muun muassa seuraavia asioita:
mod, eräs brittiläinen nuorisokulttuuri
MoD (Ministry of Defence), Ison-Britannian puolustusministeriö
modulo eli jakojäännös
M.O.D. (Method of Destruction), newyorkilainen thrash-yhtye
MOD-musiikki eli tracker-musiikki, tietokoneella tehtyä musiikkia.
modaus eli laitteistojen tai ohjelmistojen muokkaaminen
Mod, sukunimenä:
Akseli Mod (1899–1979), suomalainen kommunisti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mod”, voi hakea sivunnimihaulla, laajalla sivunnimihaulla tai tekstihaulla.
Kate Winslet

| Kate Winslet |
| --- | --- |
 Kate Winslet Toronton elokuvajuhlilla vuonna 2017.
Henkilötiedot
Koko nimi:  Kate Elizabeth Winslet
Syntynyt: 5. lokakuuta 1975 (ikä 49) Reading, Berkshire, Englanti
Ammatti:  näyttelijä, laulaja
Puoliso:   Jim Threapleton  (vih. 1998; ero 2001)  Sam Mendes  (vih. 2003; ero 2011)  Edward Abel Smith (vih. 2012) 
Näyttelijä
Aktiivisena:  1991–
Palkinnot
  Parhaan naispääosan Oscar  2008 Lukija  Parhaan naispääosan Golden Globe  2008 Revolutionary Road  2011 Mildred Pierce  Parhaan naissivuosan Golden Globe  2008 Lukija  2015 Steve Jobs  
Aiheesta muualla
IMDb 
Elonet
Kate Elizabeth Winslet (s. 5. lokakuuta 1975 Reading, Berkshire) on englantilainen näyttelijä. Winslet on ansainnut useita palkintoja ja ehdokkuuksia. Hän on historian nuorin henkilö, joka on ansainnut seitsemän Oscar-ehdokkuutta. Vuonna 2009 hänet palkittiin parhaan naispääosan Oscarilla elokuvasta The Reader – Lukija. Winslet on palkittu myös kolmella Bafta-palkinnolla ja neljällä Golden Globella. Hänet palkittiin myös Emmy-palkinnolla roolistaan minisarjassa Mildred Pierce (2011).
Elämä ja ura

Winslet kasvoi Berkshiressä ja opiskeli näyttämötaiteeseen painottuneessa koulussa. Winslet aloitti uransa brittitelevisiossa vuonna 1991. Hänen läpimurtoelokuvanaan pidetään ohjaaja Peter Jacksonin vuoden 1994 elokuvaa Taivaalliset olennot. Hän sai tunnustusta myös esiintyessään sivuosassa elokuvassa Järki ja tunteet (1995) ja pääosassa elokuvassa Titanic, joka oli tuolloin maailman menestynein elokuva ja on yhä Winsletin uran eniten tuottanut elokuva.
Vuodesta 2000 lähtien Winslet on jatkanut esiintymistään elokuvissa, jotka ovat saaneet myönteisiä arvioita elokuvakriitikoilta. Hän on ollut ehdolla useisiin palkintoihin esimerkiksi elokuvista Quills – syntiset säkeet (2000), Iris (2001), Tahraton mieli (2004), Finding Neverland – tarinan lähteillä (2004), Little Children (2006), The Reader – Lukija (2008) ja Revolutionary Road (2008). Winsletin esiintyminen viimeiseksi mainitussa innoitti New York -lehden kriitikon David Edelsteinin kuvailemaan häntä ”sukupolvensa parhaaksi englanninkieliseksi näyttelijättäreksi”. Romanttinen komedia Holiday ja animaatioelokuva Virran viemää (molemmat vuodelta 2006) kuuluvat hänen uransa suurimpiin kaupallisiin menestyksiin.
Winslet on laulanut singlellä What If? elokuvasta Christmas Carol sekä tehnyt dueton ”Weird Al” Yankovicin kanssa Sarah Boyntonin albumilla Dog Train. Hän on myös laulanut elokuvissa Taivaalliset olennot sekä Romance & Cigarettes.
Winslet on englanninkielisessä vuonna 2019 ilmestyneessä Muumilaakso-sarjassa Vilijonkan ääninäyttelijä.
Palkinnot ja ehdokkuudet

Winslet sai Brittiläisen imperiumin komentajan arvon.
Winslet voitti parhaan naispääosan Oscar-palkinnon esiintymisestään elokuvassa The Reader – Lukija (2008). Samana vuonna hänet palkittiin kahdella Golden Globe -palkinnolla: parhaasta naispääosasta draamaelokuvasta Revolutionary Road ja parhaasta naissivuosasta elokuvasta The Reader – Lukija. Winslet on voittanut myös kaksi Baftaa: parhaasta naispääosasta elokuvassa The Reader – Lukija ja parhaasta naissivuosasta elokuvassa Järki ja tunteet (1995). Kaiken kaikkiaan Winslet on ansainnut yhteensä kuusi Oscar-ehdokkuutta, yhdeksän Golden Globe -ehdokkuutta ja seitsemän Bafta-ehdokkuutta.
Winslet on ansainnut lukuisia palkintoja myös muilta järjestöiltä. Esimerkiksi yhdysvaltalainen elokuvakriitikkojen yhdistys Los Angeles Film Critics Association antoi hänelle parhaan naissivuosan palkinnon elokuvasta Iris, ja näyttelijöitä edustava ammattiliitto Screen Actors Guild palkitsi hänet parhaasta naissivuosasta elokuvista Järki ja tunteet ja The Reader – Lukija.
Winslet sai tähden Hollywood Walk of Famelle vuonna 2012. Winsletin kotikylässä Readingissa on hänen mukaansa nimetty aukio, Winslet Square.
Yksityiselämä

Vuonna 2010 Winslet perusti Golden Hat Foundationin, jonka tarkoituksena on lisätä yleisön ymmärrystä autismia kohtaan.[lähde? ]
Winslet on ollut kolme kertaa naimisissa, vuosina 1998–2001 ohjaaja Jim Threapletonin kanssa ja vuosina 2003–2010 ohjaaja Sam Mendesin kanssa ja vuodesta 2012 Edward Abel Smithin kanssa.
Winsletillä on ensimmäisestä avioliitostaan vuonna 2000 syntynyt tytär ja toisesta avioliitosta vuonna 2003 syntynyt poika. Winsletin kolmas lapsi syntyi joulukuussa 2013.
Valikoitu filmografia

Järki ja tunteet (1995)
Titanic (1997)
Quills – syntiset säkeet (2000)
Iris (2001)
Tahraton mieli (2004)
Finding Neverland – tarinan lähteillä (2004)
Little Children (2006)
Holiday (2006)
Virran viemää (2006)
Lukija (2008)
Revolutionary Road (2008)
Mildred Pierce (2011)
Steve Jobs (2015)
Ammonite (2020)
Aiheesta muualla

Kuvia tai muita tiedostoja aiheesta Kate Winslet Wikimedia Commonsissa
Oliver Gettell: Kate Winslet Los Angeles Times.  17.3.2014. Viitattu 29.4.2021. (englanniksi)
Kate Winslet Toronton elokuva­juhlilla vuonna 2015.
Mocímboa da Praian piiri

| Mocímboa da Praian piiri |
| --- | --- |
 Mocímboa da Praian piirin sijainti Mosambikissa.
 Koordinaatit: 11.3568°S, 40.3502°E 
Valtio:  Mosambik
Maakunta:  Cabo Delgado
Hallinto:  
 – hallinnollinen keskus:  Mocímboa da Praia
Pinta-ala:  3 524 km²
Väkiluku (2017):  127 705
Mocímboa da Praian piiri on Mosambikin pohjoisimpaan Cabo Delgadon maakuntaan kuuluva piiri (port. distrito). Piiri rajoittuu idässä Intian valtamereen, etelässä Macomian piiriin, lounaassa Muidumben piiriin, lännessä Muedan piiriin, luoteessa Nangaden piiri ja pohjoisessa Palman piiriin. Vuonna 2017 piirin väkiluku oli 127 705. Hallintokeskus on Mocímboa da Praian rantakaupunki.
Piirin pinta-ala on 3 524 neliökilometriä (4,5 % maakunnan pinta-alasta).
Palman ja Mocímboa da Praian piirin edustalta on rannikon läheiseltä merialueelta löydetty laaja maakaasuesiintymä. Näiden luonnonvarojen hyödyntämiseksi on esimerkiksi ranskalainen energiayhtiö Total tehnyt vuoteen 2019 mennessä 20 miljardin euron suuruiset investointipäätökset. Totalin maakaasun nesteytyslaitos on suunnitelmien mukaan ollut tarkoitus ottaa käyttöön ja maakaasun toimitusten alkaa vuoteen 2024 mennessä. Maakaasuesiintymä sijoittuu Quirimbas-saariryhmän pohjoisosien ympäristöön.
Ainakin vuosina 2017 ja 2020 on uutisoitu islamististen jihadistiryhmien tekemistä hyökkäyksistä Mocímboa da Praian piirin alueella. Elokuussa 2020 uutisoitiin, että terroristijärjestö Isisiin kytkeytyvät islamistiset ryhmät olivat vallanneet maakaasukenttien huoltoliikenteelle tärkeän Mocímboa da Praian satamakaupungin ja tehneet tätä edeltävinä viikkoina iskuja ympäröiviin kyliin. Vuodesta 2017 maakunnassa kapinoinut ja iskuja tehnyt jihadistijärjestö Ahlu Sunnah Wa-Jama (tai Ahlu Sunnah wa-l-Jama’ah, ASWJ) on saanut tukea muun muassa Isisin Keski-Afrikan osastolta (ISCAP). Isisin tavoitteena on luoda alueelle islamilainen kalifaatti. Nuoria taistelijoita sisältäviä terroristiryhmiä kutsutaan paikallisesti nimellä al-Shabab ("nuoret"). Mocímboa da Praian ja Palman piirien lisäksi aseellisia yhteenottoja on ollut myös Mocímboa da Praian piirin lounaispuolella sijaitsevassa Muidumben piirissä.
Charlie Sheen

| Charlie Sheen |
| --- | --- |
 Charlie Sheen vuonna 2012.
Henkilötiedot
Koko nimi:  Carlos Irwin Estévez
Syntynyt: 3. syyskuuta 1965 (ikä 59)  New York, New York, Yhdysvallat
Ammatti:  näyttelijä
Puoliso:  Donna Peele (aviol. 1995–1996) Denise Richards  (aviol. 2002–2006) 2 lasta Brooke Mueller (aviol. 2008–2011) 2 lasta
Näyttelijä
Aktiivisena:  1973–
Merkittävät roolit:  Chris Taylor   (Platoon – nuoret sotilaat)   Bud Fox   (Wall Street – rahan ja vallan katu)   Charlie Crawford   (Spin City)   Charlie Harper   (Miehen puolikkaat)   Charlie Goodson   (Terapian tarpeessa)
Palkinnot
 ALMA-palkinto (2008)   Western Heritage Awards (1989)   Classic Award (2009)   Golden Globe (2002)   Star on the Walk of Fame (1994) 
Aiheesta muualla
Viralliset kotisivut
IMDb 
Elonet
Charlie Sheen (oikealta nimeltään Carlos Irwin Estévez, s. 3. syyskuuta 1965 New York, New York) on yhdysvaltalainen näyttelijä. Hänen isänsä on näyttelijä Martin Sheen ja myös hänen  veljensä Emilio Estevez ja Ramon Estevez sekä sisar Renée Estevez ovat kaikki näyttelijöitä.
Ura

Sheen teki ensimmäisen elokuvaesiintymisensä jo yhdeksänvuotiaana vuonna 1974 toimiessaan avustajana televisioelokuvassa Teloitusjoukon edessä (The Execution of Private Slovik), jossa hänen isänsä näytteli pääosaa, ja vuonna 1979 hän toimi avustajana niin ikään isänsä tähdittämässä elokuvassa Ilmestyskirja. Nyt (Apocalypse Now). Varsinaisen näyttelijänuransa hän aloitti vuonna 1984 ja hänen läpimurtoelokuvansa oli Oliver Stonen ohjaama Platoon – nuoret sotilaat (Platoon) vuodelta 1986. Sheen esitti elokuvan päähenkilöä, sotamies Chris Tayloria. Vuonna 1987 hän näytteli toista pääosaa, Bud Foxia, saman ohjaajan elokuvassa Wall Street – rahan ja vallan katu (Wall Street) parhaan miespääosan Oscarilla palkitun Michael Douglasin ollessa Gordon Gekko. Myös Sheenin isä Martin esiintyi elokuvassa esittäen Bud Foxin isää Carl Foxia.
Sheenin elokuvarooleihin kuuluvat myös muun muassa Topper Harleyn rooli kahdessa Hot Shots! -komediaelokuvassa ja Richard Brewerin rooli vuonna 1988 ilmestyneessä elokuvassa Nuoret sankarit (Young Guns), jossa näyttelevät hänen lisäkseen muun muassa hänen veljensä Emilio ja Kiefer Sutherland. Vuonna 1993 Sheen sai tähden Hollywood Walk of Famelle.
2000-luvulla Sheen alkoi näytellä elokuvien lisäksi myös televisiosarjoissa. Ensin hän esiintyi sarjassa Spin City, jonka pääosassa hän aloitti vuonna 2000 Parkinsonin tautia sairastavan Michael J. Foxin jätettyä sarjan. Hänet palkittiin roolistaan Charlie Crawfordina Golden Globella kategoriassa paras miespääosa televisiosarjassa (musikaali tai komedia). Vuodesta 2003 vuoteen 2011 Sheen esiintyi pääosassa tilannekomediassa Miehen puolikkaat (Two and a Half Men). Hän oli Charlie Harperin roolista kahdesti ehdolla Golden Globen ja neljästi Emmyn saajaksi.
Miehen puolikkaiden jälkeen Sheen näytteli Charlie Goodsonia tilannekomediassa Terapian tarpeessa (Anger Management), joka perustuu löyhästi Anger Management -elokuvaan vuodelta 2003. Terapian tarpeessa -sarjaa tehtiin yhteensä sata jaksoa, jotka ensiesitettiin FX-kanavalla vuosina 2012–2014.
Yksityiselämä

Sheen on ollut naimisissa kolmesti. Vuodet 1995–1996 hän oli aviossa Donna Peelen kanssa ja kesällä 2002 hän avioitui näyttelijä Denise Richardsin kanssa. Hänellä ja Richardsilla on kaksi yhteistä lasta, (s. 2004 ja 2005). Heidän liittonsa päättyi avioeroon vuonna 2006. Sheen kihlautui kiinteistövälittäjä Brooke Muellerin kanssa heinäkuussa 2007 ja meni tämän kanssa naimisiin toukokuussa 2008. Heillä on kaksi lasta, maaliskuussa 2009 syntyneet kaksospojat. Sheen ja Mueller hakivat syksyllä 2010 avioeroa, joka astui voimaan toukokuussa 2011. Sheenillä on myös tytär Cassandra (s. 1984) lukioaikaisen tyttöystävänsä Paula Profitin kanssa.
Tammikuussa 2011 Sheen joutui sairaalahoitoon huumeiden ja alkoholin käytön vuoksi. Miehen puolikkaat -sarjan kuvaukset menivät tauolle Sheenin aloitettua vieroitushoidon. Maaliskuussa 2011 hänet irtisanottiin sarjasta, mitä ennen hän oli useassa haastattelussa herjannut julkisesti sarjan tuottajaa. Sheenin ja tuotantoyhtiön välisen sopimuksen piti alun perin kestää vuoteen 2012.
Marraskuussa 2015 Sheen kertoi The Today Show’n haastattelussa olevansa HIV-positiivinen.
Filmografia > Televisiosarjat

| Vuosi | Nimi | Hahmo |
| --- | --- | --- |
| 1986 | Hämmästyttävät tarinat | Casey |
| 1987 | War of the Stars |  |
| 1996 | Frendit | Ryan |
| 1999 | Sugar Hill | Matt |
| 2000–2002 | Spin City | Charlie Crawford |
| 2003–2011 | Miehen puolikkaat | Charlie Harper |
| 2006 | Overhaulin' | itsenään |
| 2008 | The Big Bang Theory | itsenään |
| 2008 | C.S.I. | itsenään |
| 2010 | Family Guy | itsenään |
| 2011 | Drew Carey's Improv-A-Ganza | itsenään |
| 2011 | Comedy Central Roast | itsenään |
| 2012–2014 | Terapian tarpeessa | Charlie Goodson |
| 2015 | The Goldbergs | hahmonaan Vaihdetaan vapaalle, Ferris -elokuvasta |
Aiheesta muualla

Kuvia tai muita tiedostoja aiheesta Charlie Sheen Wikimedia Commonsissa
Sheen vuonna 2009.
Miesten Superpesiksen kausi 2020

| --- | --- |
Järjestyksessä:  31
Joukkueita:  14
Runkosarja
Päiväys:  2. heinäkuuta – 1. syyskuuta
Voittaja:  Joensuun Maila
Lyöjäkuningas:  Jukka-Pekka Vainionpää (JymyJussit)
Etenijäkuningas:  Joni Rytkönen (Sotkamon Jymy)
Kärkilyöntikuningas:  Perttu Ruuska (Vimpelin Veto)
Pudotuspelit
Päiväys:  5. syyskuuta – 26. syyskuuta
Mestari:  Sotkamon Jymy
Hopeaa:  Kouvolan Pallonlyöjät
Pronssia:  Vimpelin Veto
Sarjakarsinta
Nousija(t):  Haminan Palloilijat
Putoaja(t):  Ei kukaan
Muut sarjat
Alempi sarja:  Ykköspesis
Naisten kausi:  Naisten Superpesis
   ← 2019  2021 →
Superpesiksen kausi 2020 oli Suomen pesäpallon pääsarjan Superpesiksen 31. kausi. Kauteen osallistui 14 joukkuetta. Alun perin kausi oli tarkoitus aloittaa keväällä mutta aloitusta jouduttiin lykkäämään pandemian vuoksi, ja lopulta kausi päästiin avaamaan heinäkuun toisena päivänä.
Seuraavaksi kaudeksi sarjaan nousi Ykköspesiksen voittaja Haminan Palloilijat.
Suomen-mestaruuden voitti Sotkamon Jymy päihittämällä Kouvolan Pallonlyöjät finaalisarjassa 2–1. Vimpelin Veto voitti hallitsevan mestarin Joensuun Mailan pronssiottelusarjassa 2–1 ja sai siten pronssia.
Joukkueet

| Joukkue | Kotikunta | Kotistadion | Perustettu | Pääsarjaan | Pelinjohtaja |
| --- | --- | --- | --- | --- | --- |
| Hyvinkään Tahko | Hyvinkää | Pihkala | 1915 | 1975 | Miika Rantatorikka |
| Imatran Pallo-Veikot | Imatra | Ukonniemi | 1955 | 2017 | Petri Tuuva |
| Joensuun Maila | Joensuu | Kerubi Stadion | 1958 | 2004 | Mikko Korhonen |
| JymyJussit | Seinäjoki | Kotijoukkue Areena | 2012 | 2013 | Mikko Vainionpää |
| Kankaanpään Maila | Kankaanpää | Leppäkoski Areena | 1958 | 2011 | Jukka-Pekka Karttunen |
| Kempeleen Kiri | Kempele | Koukkupaja Areena | 1915 | 2019 | Antti Vihtkari |
| Kiteen Pallo -90 | Kitee | Rantakenttä | 1990 | 1990 | Raimo Bragge |
| Koskenkorvan Urheilijat | Ilmajoki | Sähkökoje Areena | 1945 | 1999 | Jukka Latvala |
| Kouvolan Pallonlyöjät | Kouvola | KSS Energia Areena | 1931 | 2005 | Iiro Haimi |
| Manse PP | Tampere | Kaupin pesäpallostadion | 2005 | 2020 | Matti Iivarinen |
| Pattijoen Urheilijat | Raahe | MiiluAreena | 1928 | 1997 | Jussi Haapakoski |
| Siilinjärven Pesis | Siilinjärvi | Manttu | 1987 | 2019 | Perttu Westersund |
| Sotkamon Jymy | Sotkamo | Hiukka | 1909 | 1989 | Jani Komulainen |
| Vimpelin Veto | Vimpeli | Saarikenttä | 1934 | 2004 | Markku Hylkilä |
Sarjajärjestelmä

Kaudella 2020 sarjajärjestelmä oli poikkeuksellinen koronaviruspandemian vuoksi. Joukkueet oli jaettu runkosarjassa neljään lohkoon maantieteellisen sijainnin perusteella. Jokaisen lohkon sisällä pelattiin nelinkertainen sarja. Lisäksi muiden lohkojen joukkueita vastaan pelattiin kahdesti. Kuitenkaan pohjoisen lohkon joukkueet eivät kohdanneet eteläisen lohkon joukkueita eivätkä läntisen lohkon joukkueet itäisen lohkon joukkueita runkosarjassa. Kahdeksan parasta joukkuetta etenivät pudotuspeleihin. Runkosarjan kärkikolmikko sai valita vastustajansa puolivälieriin sijoille 5–8 sijoittuneista joukkueista. Välierävaiheessa otteluparit ratkesivat runkosarjan sijoitusten perusteella. Pudotuspelit ratkaistiin paras kolmesta -periaatteella.
Kauden päätteeksi ei pudotettu joukkueita, mutta Ykköspesiksen kärkijoukkue nousee Superpesikseen kaudeksi 2021.
Sarjajärjestelmä > Lohkojako

| 0 | 1 | 2 | 3 |
| --- | --- | --- | --- |
|  A-lohko (etelä) Hyvinkään Tahko  Kankaanpään Maila  Kouvolan Pallonlyöjät  Manse PP  |  B-lohko (länsi) Koskenkorvan Urheilijat  Seinäjoen JymyJussit  Vimpelin Veto  |  C-lohko (itä) Imatran Pallo-Veikot  Joensuun Maila  Kiteen Pallo -90  |  D-lohko (pohjoinen) Kempeleen Kiri  Pattijoen Urheilijat  Siilinjärven Pesis  Sotkamon Jymy  |
Runkosarja

| Sij>  | Joukkue | O | V | VS | HS | H | TJ | PJ | JE | P | Karsinta tai putoaminen |
| --- | --- | --- | --- | --- | --- | --- | --- | --- | --- | --- | --- |
| 1 | Joensuu | 24 | 12 | 10 | 2 | 0 | 221 | 131 | +90 | 58 | Pudotuspelit |
| 2 | Sotkamo | 24 | 12 | 6 | 3 | 3 | 220 | 139 | +81 | 51 | Pudotuspelit |
| 3 | Vimpeli | 24 | 12 | 5 | 3 | 4 | 216 | 143 | +73 | 49 | Pudotuspelit |
| 4 | Kouvola | 24 | 10 | 7 | 2 | 5 | 220 | 167 | +53 | 46 | Pudotuspelit |
| 5 | Kitee | 24 | 5 | 9 | 6 | 4 | 189 | 163 | +26 | 39 | Pudotuspelit |
| 6 | Hyvinkää | 24 | 7 | 4 | 4 | 9 | 182 | 200 | −18 | 33 | Pudotuspelit |
| 7 | Seinäjoki | 24 | 7 | 5 | 1 | 11 | 176 | 201 | −25 | 32 | Pudotuspelit |
| 8 | Raahe | 24 | 3 | 9 | 4 | 8 | 154 | 161 | −7 | 31 | Pudotuspelit |
| 9 | Imatra | 24 | 5 | 4 | 4 | 11 | 163 | 167 | −4 | 27 |  |
| 10 | Kempele | 24 | 5 | 4 | 3 | 12 | 164 | 183 | −19 | 26 |  |
| 11 | Koskenkorva | 24 | 4 | 5 | 2 | 13 | 154 | 204 | −50 | 24 |  |
| 12 | Tampere | 24 | 2 | 5 | 8 | 9 | 140 | 185 | −45 | 24 |  |
| 13 | Kankaanpää | 24 | 3 | 3 | 2 | 16 | 126 | 181 | −55 | 17 |  |
| 14 | Siilinjärvi | 24 | 1 | 4 | 3 | 16 | 120 | 220 | −100 | 14 |  |
↑  Runkosarjassa pelattiin nelinkertainen sarja oman lohkon sisällä ja kaksinkertainen sarja muita lohkoja vastaan. Tosin läntinen ja itäinen sekä pohjoinen ja eteläinen lohko eivät kohdanneet toisiaan. Kahdeksan parasta etenivät pudotuspeleihin.
Pudotuspelit

Pudotuspelit pelattiin paras kolmesta -periaatteella.  Puolivälieräparit muodostettiin runkosarjan kolmen parhaan tekemien valintojen perusteella 2. syyskuuta 2020. Kaikki muodostuneet otteluparit olivat kohdanneet jo runkosarjavaiheessa. Otteluparit muodostuivat samanlaisiksi kuin ne olisivat normaalilla sarjajärjestelmällä muodostuneet, sillä jokainen valitsija valitsi heikoimman tarjolla olleen joukkueen runkosarjan perusteella vastustajakseen. Välieräparit muodostettiin runkosarjan sijoitusten perusteella.
Pudotuspelit > Turnauspuu

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|   | Puolivälierät | Puolivälierät |  |  | Välierät | Välierät |  |  | Loppuottelut | Loppuottelut |
 
|   |   |   |  |  |  |  |  |  |  |  |
|   |   |   |  |  |  |  |  |  |  |  |
|   |  Joensuun Maila  |  2  |  |  |  |  |  |  |  |  |
|   |  Joensuun Maila  |  2  |  |  |   |   |  |  |  |  |
|   |  Pattijoen Urheilijat  |  0  |  |  |   |   |  |  |  |  |
|   |  Pattijoen Urheilijat  |  0  |  |  |  Joensuun Maila  |  0  |  |  |  |  |
|   |   |   |  |  |  Joensuun Maila  |  0  |  |  |  |  |
|   |   |   |  |  |  Kouvolan Pallonlyöjät  |  2   |  |  |  |  |
|   |  Sotkamon Jymy  |  2  |  |  |  Kouvolan Pallonlyöjät  |  2   |  |  |  |  |
|   |  Sotkamon Jymy  |  2  |  |  |  |  |  |  |   |   |
|   |  JymyJussit  |  0  |  |  |  |  |  |  |   |   |
|   |  JymyJussit  |  0  |  |  |  |  |  |  |  Sotkamon Jymy  |  2  |
|   |   |   |  |  |  |  |  |  |  Sotkamon Jymy  |  2  |
|   |   |   |  |  |  |  |  |  |  Kouvolan Pallonlyöjät  |  1   |
|   |  Vimpelin Veto  |  2  |  |  |  |  |  |  |  Kouvolan Pallonlyöjät  |  1   |
|   |  Vimpelin Veto  |  2  |  |  |   |   |  |  |  |  |
|   |  Hyvinkään Tahko  |  0  |  |  |   |   |  |  |  |  |
|   |  Hyvinkään Tahko  |  0  |  |  |  Sotkamon Jymy  |  2  |  |  |  |  |
|   |   |   |  |  |  Sotkamon Jymy  |  2  |  |  |  |  |
|   |   |   |  |  |  Vimpelin Veto  |  1   |  |  | Pronssiottelut | Pronssiottelut |
|   |  Kouvolan Pallonlyöjät  |  2  |  |  |  Vimpelin Veto  |  1   |  |  | Pronssiottelut | Pronssiottelut |
|   |  Kouvolan Pallonlyöjät  |  2  |  |  |  |  |  |  |   |   |
|   |  Kiteen Pallo -90  |  1  |  |  |  |  |  |  |   |   |
|   |  Kiteen Pallo -90  |  1  |  |  |  |  |  |  |  Joensuun Maila  |  1  |
|   |  |  |  |  |  |  |  |  |  Joensuun Maila  |  1  |
|   |  |  |  |  |  |  |  |  |  Vimpelin Veto  |  2   |
|   |  |  |  |  |  |  |  |  |  Vimpelin Veto  |  2   |
Pudotuspelit > Pronssiottelu

| Joensuun Maila – Vimpelin Veto |
| --- | --- | --- | --- | --- |
| 19. syyskuuta 2020 | Joensuu | Vimpeli | 1–0 (2–2, 4–1) | Raportti |
| 20. syyskuuta 2020 | Vimpeli | Joensuu | 2–0 (8–0, 4–2) | Raportti |
| 26. syyskuuta 2020 | Joensuu | Vimpeli | 1–2 (3–5, 3–1, 0-0, 5-6) | Raportti |
Vimpeli voitti SM-pronssia otteluvoitoin 2–1.
Pudotuspelit > Loppuottelu

| Sotkamon Jymy – Kouvolan Pallonlyöjät |
| --- | --- | --- | --- | --- |
| 19. syyskuuta 2020 | Sotkamo | Kouvola | 0–1 (1–4, 7–7) | Raportti |
| 20. syyskuuta 2020 | Kouvola | Sotkamo | 1–2 (0–4, 7–1, 0–5) | Raportti |
| 26. syyskuuta 2020 | Sotkamo | Kouvola | 2–0 (3–2, 12–5) | Raportti |
Sotkamo voitti Suomen-mestaruuden otteluvoitoin 2-1. Kouvolalle SM-hopeaa.
Lopulliset sijoitukset

| Sija | Joukkue |
| --- | --- |
: Sotkamon Jymy
: Kouvolan Pallonlyöjät
: Vimpelin Veto
4.: Joensuun Maila
5.: Kiteen Pallo -90
6.: Hyvinkään Tahko
7.: JymyJussit
8.: Pattijoen Urheilijat
9.: Imatran Pallo-Veikot
10.: Kempeleen Kiri
11.: Koskenkorvan Urheilijat
12.: Manse PP
13.: Kankaanpään Maila
14.: Siilinjärven Pesis
Yksikään joukkue ei pudonnut Superpesiksestä. Ykköspesiksen voittaja Haminan Palloilijat nousi Superpesikseen seuraavaksi kaudeksi.
Kouvolan Pallonlyöjien ja Sotkamon Jymyn kolmas ja ratkaiseva finaaliottelu kaudella 2020.